Baner Brasil

300px|de|Y taleithiau yn y cytser

Mabwysiadwyd baner Brasil ar 12 Mai 1992. Mae'r sêr yn cynrychioli gwahanol daleithiau Brasil. Dyma'r fersiwn gyfredol o'r faner sydd wedi gweld sawl mân newid dros y degawdau - prin byddai'r lleygwr yn gweld y gwahaniaethau o'r rhai blaenorol.

Mabwysiadwyd y dyluniad wreiddiol, gyda 21 seren, ar 19 Tachwedd 1889. Cynyddwyd nifer y sêr i 22 yn 1960, i 23 yn 1968 ac i 27 yn 1992. Y cyfrannau gyfredol ar gyfer siâp y faner yw 7:10.

O 15 Tachwedd i 19 Tachwedd 1889, defnyddiwyd y faner weriniaethol gyntaf fel y faner genedlaethol - dyma oedd y cyfnod pan symudodd y wlad o fod yn Ymerodraeth i fod yn Weriniaeth.

Hanes
Mae baner gyfredol Gwerinaieth Brasil wedi'i seilio ar faner gynharach Ymerodraeth Brasil gan addasu'n fras ond cadw'r un lliw a siâp. Roedd y gwyrdd yn y fersiwn Ymerodraethol yn cynrychioli Tŷ Braganza, Pedro I, Ymerawdwr gyntaf Brasil, tra bod y melyn yn cynrychioli Tŷ Habsburg ei wraig, yr Ymerodraethes Maria Leopoldina.The World Factbook: Brazil – Flag description  CIA. Cyrchwyd 8 Hydref 2010. Dyluniwyd y faner gan Raimundo Teixeira Mendes. Daeth y cylch glas gyda sêr bum-bwynt gwyn i ddisodli arfbais Ymerodraeth Brasil gyda'r sêr yn cynrychioli taleithiau'r wlad gan ddiweddaru ac ychwanegu fel bod angen. Ysbrydolwyd yr arwyddair Ordem e Progresso gan arwyddair bositifaidd Auguste Comte: "L'amour pour principe et l'ordre pour sylfaen; le progrès pour but" ("Caru fel egwyddor a threfn fel sail; cynnydd fel y nod"). Defnyddiwyd sêr ar y faner ymerodraethol er mwyn dynodi nifer y taleithiau - fel a gwneir ar faner yr Unol Daleithiau a sawl baner arall, bellach.

Oriel Baner Hanesyddol Brasil

Protocol
Dim ond yn llorweddol y gellir chwifio baner Brasil. 'Diwrnod y Faner' yw 19 Tachwedd. Dyna pryd y llosgir hen faneri sydd wedi eu treulio wrth chwifio y tu allan i swyddfeydd neu adeiladau sifil a chenedlaethol. Rhaid eu llosgi mewn canolfan filwrol.

Baneri Swyddogol Eraill

Sêr baner Brasil
bawd|250px|Dosbarthiad Sêr ar faner Brasil
Fel sawl gwlad arall, mae Brasil yn defnyddio sêr i gynrychioli taleithiau neu siroedd mewnol y wlad ar ei baner. Yn wahanol i bob gwlad arall mae gan leoliad a maint y sêr ystyr neu symbolaeth wrth eu lleoli ar y faner.

Mae'r cylch canolog yn cynrychioli'r awyr dros Rio de Janeiro (prifddinas y wlad ar y pryd) am 8.30 a.m. bore bore 15 Tachwedd 1889, dyddiad cyhoeddi'r Weriniaeth. Mae'r 27 seren yn cyfateb i'r cytserau Procyon (α Canis Minoris), Canis Major, Canopus (α Carinae), Spica (α Virginis), Hydra, Crux, Sigma Octantis (σ Octantis, Seren y Pole De), Triangulum Australe Scorpius. Mae pob un o'r 26 seren yn cynrychioli un o daleithiau'r Ffederasiwn ac mae'r 27ain seren yn cynrychioli'r Ardal Ffederal.

Mae'r band crwm yn cynrychioli llinell y cyhydedd, ac mae'r arwyddair cenedlaethol yn ymddangos arno: "Ordem e Progresso" ("trefn a datblygiad"). Mae'r cefndir gwyrdd a'r rhombws melyn yn cynrychioli'r adnoddau coedwig a mwynau.

Sêr - Cynrychiolaeth Taleithiau
Mae nifer y sêr yn gallu amrywio gyda cynnydd (neu leihad) yn nifer taleithiau Brasil. Caent eu dosbarthu yn ôl gwahanol cytser sydd yn y ffurfafen. Dyma'r sêr sy'n cynrychioli taleithiau Brasil (ac eithrio Sigma Octantis sy'n cynrychioli'r Ardal Ffederal):

TalaithSerenCytserMaint Talaith creuSeren ychwaneguAmazonasAlpha Canis Minoris (Procyon)Canis Minor, y Ci Bach118891889Mato GrossoAlpha Canis Majoris (Sirius)Canis Major, y Ci Mawr118891889AmapáBeta Canis Majoris (Mirzam)Canis Major, y Ci Mawr219911992RondôniaGamma Canis Majoris (Muliphen)Canis Major, y Ci Mawr419821992RoraimaDelta Canis Majoris (Wezen)Canis Major, y Ci Mawr219911992TocantinsEpsilon Canis Majoris (Adhara)Canis Major, y Ci Mawr319891992ParáAlpha Virginis (Spica)Virgo, y Gwiryf118891889PiauíAlpha Scorpii (Antares)Scorpius, y Scorpion118891889MaranhãoBeta Scorpii (Graffias)Scorpius, y Scorpion318891889CearáEpsilon Scorpii (Larawag)Scorpius, y Scorpion218891889AlagoasTheta Scorpii (Sargas)Scorpius, y Scorpion218891889SergipeIota ScorpiiScorpius, the Scorpion318891889ParaíbaKappa ScorpiiScorpius, y Scorpion318891889Rio Grande do NorteLambda Scorpii (Shaula)Scorpius, y Scorpion218891889PernambucoMu Scorpii (Xamidimura & Pipirima)Scorpius, y Scorpion318891889Mato Grosso do SulAlpha Hydrae (Alphard)Hydra, y Sarff Dŵr219791960AcreGamma HydraeHydra, y Sarff Dŵr319621968São Paulo (talaith)Alpha Crucis Crux, Croes y De118891889Rio de Janeiro (talaith)Beta Crucis (Mimosa)Crux, Croes y De218891889BahiaGamma Crucis (Gacrux)Crux, Croes y De218891889Minas GeraisDelta Crucis (Imai)Crux, Croes y De318891889Espírito SantoEpsilon Crucis (Ginan)Crux, Croes y De418891889Rio Grande do SulAlpha Trianguli Australis (Atria)Triangulum Australe, Triongl y De218891889Santa CatarinaBeta Trianguli AustralisTriangulum Australe, Triongl y De318891889Paraná (talaith)Gamma Trianguli AustralisTriangulum Australe, Triongl y De318891889GoiásAlpha Carinae (Canopus)Carina, the Keel of Argo118891889Distrito Federal (Brasil)Sigma Octantis (Polaris Australis)Octans, the Octant518891889

Gweler hefyd
Gweler hefyd Baner Cymuned Gwledydd yr Iaith Portiwgaleg y mae Brasil yn aelod ohoni.

Cyfeiriadau

Dolenni allanol
 Brasil gan Flags of the World.
 Baner Brasil  (Portiwgaleg)
 Baner Brasil  (Portiwgaleg)
 Baneri hanesyddol Brasil  (Portiwgaleg)

Brasil
Categori:Brasil